Só sê die musikant Abel Knobel oor die splinternuwe enkelsnit, “Soveel meer”, uit sy eie pen. Hy vertel die snit het vir vier jaar in sy hart gegroei voordat dit op papier uitgevloei het.
“Die opbouende woorde van die liedjie gaan oor die mens se instinktiewe begeerte om gedurig te streef na meer in die lewe.”
Die inspirasie vir die liedjie kom juis uit sy kinderdae waar hy die plaas naby Bethlehem in die Vrystaat se oop vlaktes as sy speelgrond gehad het.
“Dit is hier waar die drome in ons harte ons sal kan neem op ŉ kinderlike avontuur waar niks vir ons onmoontlik is nie.”